

**GODIŠNJE IZVJEŠĆE**

**o provedbi Provedbenog programa Općine Breznica**

**za izvještajno razdoblje 01.01.2024. - 31.12.2024.**

**Bisag, siječanj 2025.**

**1. PREGLED STANJA U UPRAVNOM PODRUČJU**

Provedbeni programi jedinica lokalne samouprave su kratkoročni akti strateškog planiranja koji se izrađuju i donose sukladno Zakonu o sustavu strateškog planiranja i upravljanja razvojem Republike Hrvatske („Narodne novine“ broj 123/17 i 151/22). Provedbeni program donosi se za vrijeme trajanja mandata izvršnog tijela jedinice lokalne samouprave i vrijedi za taj mandat, a jedinica lokalne samouprave izvješćuje godišnje putem regionalnog koordinatora Koordinacijsko tijelo o izvršenju provedbenog programa.

Pravilnikom o rokovima i postupcima praćenja i izvješćivanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine” broj 44/2023) ukinuta je obveza podnošenja polugodišnjeg izvješća o provedbi provedbenih programa. Godišnje izvješće o provedbi provedbenog programa jedinice lokalne samouprave za prethodnu godinu dostavlja se regionalnom koordinatoru do 15. veljače tekuće godine.

Provedbeni program Općine Breznica za razdoblje 2021. - 2025. godine donesen je u prosincu 2021. godine, a Izmjene i dopune Provedbenog programa u prosincu 2022. godine. Provedbenim programom se osigurava provedba razvojnih ciljeva Plana ukupnog razvoja Općine Breznica za razdoblje od 2021. – 2030. godine i drugih hijerarhijski nadređenih akata strateškog planiranja, kao i poveznica s proračunom Općine. Zadatak politike razvoja Općine Breznica je pridonijeti ukupnom regionalnom, a samim time i nacionalnom rastu i razvoju stvaranjem preduvjeta koji će smanjiti društvene i gospodarske razvojne nejednakosti među regijama te omogućiti svim područjima da postanu konkurentna.

U skladu s navedenim u razdoblju od 2021. - 2025. godine Općina Breznica je svoje djelovanje usmjerila na provedbu mjera u okviru tri prioriteta, odnosno strateška cilja definirana u Planu ukupnog razvoja Općine Breznica za razdoblje od 2021. – 2030. godine:

* SC1. Razvoj konkurentnog i održivog gospodarstva;
* SC2. Unaprjeđenje infrastrukturnih dijelova Općine;
* SC3. Rast životnog standarda.

Izmjenama i dopunama Provedbenog programa od prosinca 2022. godine obustavljena je provedba Mjere 1.1. Gospodarski razvoj u sklopu koje se planirao otkup zemljišta u gospodarskoj zoni u naselju Bisag u cilju izgradnje infrastrukture u zoni i privlačenja poduzetnika. Provedba Mjere 1.1. je obustavljena zbog dolaska poduzetnika koji je otkupio cjelokupnu površinu planirane zone. Budući da više nema slobodnog zemljišta koje bi se moglo otkupiti u planiranoj gospodarskoj zoni, provedba ove mjere je obustavljena.

Istim Izmjenama i dopunama kao nova aktivnost pod Mjerom 3.1. Razvoj predškolskog odgoja uvršten je i Projekt izgradnje područnog vrtića u Breznici. Općina Breznica je 2022. godine u partnerstvu s Općinom Breznički Hum prijavila Projekt na Javni poziv Ministarstva znanosti i obrazovanja na dodjelu bespovratnih sredstava za ulaganja u izgradnju, dogradnju, nadogradnju, rekonstrukciju i opremanje predškolskih ustanova. Poziv se financira EU sredstvima kroz Nacionalni plan oporavka i otpornost, a izgradnjom novog područnog vrtića kapaciteta od 64 djece Općina Breznica planira riješiti problem prevelikog broja djece u matičnom objektu u Bisagu. Zbog uvjeta financiranja projekata iz Poziva, gdje je najviši iznos financiranja određen samo brojem novih dnevnih boravaka vrtića bez obzira na stvarne troškove izgradnje, Općina Breznica je u ovaj projekt ušla s pretpostavkom da će znatan dio troškova izgradnje morati pokriti iz općinskog proračuna, barem do otvaranja novih programa iz kojih bi se mogla dobiti sredstva za sufinanciranje vlastitog udjela u EU projektima.

U izvještajnom razdoblju od 01.01.2024. do 31.12.2024. godine Općina Breznica nastavila je s provedbom mjera iz Provedbenog programa Općine. Povećanje cijene energenata i građevinskog materijala prethodnih godina imalo je znatan utjecaj na troškove održavanja i gradnje komunalne infrastrukture i drugih objekata, što je osobito slučaj za Projekt izgradnje područnog vrtića u Breznici kao najvećeg projekta koji je Općina Breznica provodila do sada. Po izradi glavnog projekta i provedenoj javnoj nabavi za izgradnju objekta u 2024. godini ukupni troškovi Projekta procijenjeni su na 2.400.000,00 €, značajno više od prethodnih procjena i čak tri puta više od iznosa sredstava osiguranih za sufinanciranje projekta iz EU fondova. Općina je u izvještajnom razdoblju uspjela za Projekt osigurati dodatna sredstva iz državnog proračuna, ali i s time izgradnja novog vrtića će zahtijevati značajna vlastita sredstva Općine.

**2. IZVJEŠĆE O NAPRETKU U PROVEDBI MJERA**

Provedbenim programom Općine Breznica za razdoblje 2021. - 2025. godine od prosinca 2021. godine planirana je provedba 10 mjera za ispunjavanje ciljeva razvojnih strategija i drugih važećih povezanih hijerarhijski viših akata strateškog planiranja. Izmjenama i dopunama Provedbenog programa Općine Breznica od prosinca 2022. godine obustavljena je provedba Mjere 1.1. Gospodarski razvoj. Provedba ostalih 9 mjera je pokrenuta i u tijeku.

**SC1. RAZVOJ KONKURENTNOG I ODRŽIVOG GOSPODARSTVA**

**Mjera 1.1. Gospodarski razvoj**

Kroz ovu mjeru bio je planiran otkup zemljišta u gospodarskoj zoni u naselju Bisag u cilju izgradnje infrastrukture u zoni i privlačenja poduzetnika. Provedba Mjere 1.1. je obustavljena zbog dolaska poduzetnika koji je otkupio cjelokupnu površinu planirane zone. Budući da više nema slobodnog zemljišta koje bi se moglo otkupiti u planiranoj gospodarskoj zoni, provedba ove mjere je obustavljena 2022. godine.

**Mjera 1.2. Učinkovita javna uprava**

Cilj ove mjere jest jačanje institucionalnih kapaciteta javnih tijela i zainteresiranih strana te učinkovite javne uprave u svrhu adekvatnog upravljanja gospodarskim razvojem općine.

Navedena mjera uključuje kontinuirano unaprjeđenje pravno normativnih poslova, materijalne i ostale rashode vezane za rad upravnih tijela i administracije, kao i jačanje kompetencija i unaprjeđenje sustava lokalne uprave te učinkovito upravljanje javnim prostorom i imovinom (kapitalna ulaganja u opremu i ostalu imovinu). Mjera se odnosi na redovne aktivnosti kao i donošenje akata i mjera iz djelovanja predstavničkog, izvršnog tijela i mjesne samouprave. Ulaganja se odnose na aktivnosti za redovno poslovanje odnosno pravno normativne poslove, materijalne i ostale rashode vezani za rad upravnih tijela i administracije, jačanje kompetencija i unaprjeđenje sustava lokalne uprave, učinkovito upravljanje javnim prostorom i imovinom, te pripremanje projekata za sufinanciranje sredstvima ESI fondova.

Pravilnikom o rokovima i postupcima praćenja i izvješćivanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave ukinuta je obveza podnošenja polugodišnjeg izvješća o provedbi provedbenih programa te izmjenjen rok za dostavu godišnjeg izvješća regionalnom koordinatoru.

|  |  |
| --- | --- |
| Aktivnosti | Rokovi |
| Pravno normativni poslovi, materijalni i ostali rashodi vezani za rad upravnih tijela i administracije | Svibanj, 2025. (kontinuirano) |
| Djelatnost izvršnog tijela, predstavničkih tijela i upravnih tijela samoupravne jedinice | Do 31. siječnja tekuće godine za prethodnu godinu (godišnje izvješće)Do 31. srpnja za tekuću godinu (polugodišnje izvješće) |
| Jačanje kompetencija i unaprjeđenje sustava lokalne uprave | Svibanj, 2025. (kontinuirano) |
| Učinkovito upravljanje javnim prostorom i imovinom | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost(2024.) | Ostvarena vrijednost (2024.) |
| broj izdanih rješenja | 50 | 50 | 44 |
| broj projekata JLS kojima je odobreno sufinanciranje sredstvima ESI fondova | 4 | 7 | 9 |
| broj digitaliziranih usluga koje pružaju upravna tijela JLS | 0 | 2 | 0 |
| broj pripremljenih izvještaja o provedbi akata strateškog planiranja | 0 | 2 | 2 |

Status provedbe mjere: U tijeku

Ukupna planirana sredstva 2021. - 2025. godine: 1.058.074,37 €

Utrošena proračunska sredstva u izvještajnom razdoblju: 199.069,06 €

Sva tijela Općine Breznica redovito su izvršavala svoje obveze u izvještajnom razdoblju.

U izvještajnom razdoblju Općina Breznica ugovorila je sufinanciranje iz fondova EU za još dva projekta: projekt rekonstrukcije krovišta mrtvačnice u Bisagu (sufinanciran kroz natječaj LAG-a Prizag u iznosu od 29.402,27 €) i projekt izrade novog Prostornog plana uređenja Općine (sufinanciran kroz javni poziv Ministarstva prostornoga uređenja, graditeljstva i državne imovine u iznosu od 29.875,00 €).

Općina Breznica javila se i na šest natječaja iz nacionalnih programa, u pet od kojih je osigurano financiranje programa i projekata Općine u ukupnoj vrijednosti od 936.757,76 €. Od toga je od Ministarstva znanosti, obrazovanja i mladih osigurano još 830.053,76 € dodatnih sredstava za Projekt izgradnje područnog vrtića u Breznici.

**SC2. UNAPRJEĐENJE INFRASTRUKTURNIH DIJELOVA OPĆINE**

**Mjera 2.1. Izgradnja i rekonstrukcija komunalne infrastrukture i povećanje prometne sigurnosti**

Izgradnja i rekonstrukcija komunalne infrastrukture usmjerena je na kapitalna ulaganja u poboljšanje prometnog sustava, rekonstrukciju, izgradnju i investicijsko održavanje komunalnih objekata i nabavu opreme.

Na području Općine Breznica potrebno je poboljšati prometnu infrastrukturu, povećati ukupnu sigurnost cestovnog prometa, unaprijediti javnu rasvjetu sukladno potrebama, urediti javne površine, planirati i izgraditi kanalizacijsku infrastrukturu te druge objekte komunalne infrastrukture u cilju rješavanja problema i povećanja standarda i kvalitete života, kako za lokalno stanovništvo tako i za posjetitelje.

|  |  |
| --- | --- |
| Aktivnosti | Rokovi |
| Izgradnja cesta i ostalih prometnih objekata | Svibanj, 2025. (kontinuirano) |
| Izrada projektne dokumentacije za sustav odvodnje i pročišćavanja otpadnih voda | Svibanj, 2025. |
| Izgradnja vodovoda | Svibanj, 2025. (kontinuirano) |
| Izgradnja i rekonstrukcija javne rasvjete | Svibanj, 2025. (kontinuirano) |
| Izgradnja i rekonstrukcija ostalih građevinskih objekata | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost(2024.) | Ostvarena vrijednost (2024.) |
| kilometri asfaltiranih nerazvrstanih cesta | 24 | 27 | 26 |
| broj novih korisnika priključenih na vodovodnu mrežu | 7 | 7 | 6 |
| udio LED rasvjetnih tijela u sustavu javne rasvjete Općine | 50% | 95% | 100% |
| broj izgrađenih ili rekonstruiranih građevinskih objekata | 6 | 9 | 11 |

Status provedbe mjere: U tijeku

Ukupna planirana sredstva 2021. - 2025. godine: 1.561.088,97 €

Utrošena proračunska sredstva u izvještajnom razdoblju: 331.417,47 €

Općina Breznica provela je dva projekta rekonstrukcije nerazvrstanih cesta u izvještajnom razdoblju: NC Breznica – Šargači vrijednosti 71.020,35 € (od čega je 33.000,00 € sufinanciralo Ministarstvo regionalnoga razvoja i fondova EU) i NC Jarek Bisaški – Štefci vrijednosti 35.614,19 € (od čega je 18.704,00 € sufinancirano od strane Ministarstva prostornoga uređenja, graditeljstva i državne imovine).

U 2024. godini Općina je provela i sanaciju klizišta na nerazvrstanoj cesti Podvorec – Sveti Duh – Mirkovec u naselju Podvorec. Projekt sanacije vrijednosti 90.475,00 € sufinanciran je od strane Hrvatskih voda u iznosu od 55.000,00 €.

Općina Breznica je 2023. godine završila projekt modernizacije sustava javne rasvjete zamjenom svih starih svjetiljki modernim i energetski učinkovitim LED rasvjetnim tijelima. Daljnji radovi na proširenju sustava javne rasvjete planiraju se za 2025. godinu.

U izvještajnom razdoblju Općina Breznica provela je i projekt rekonstrukcije sportskog igrališta u Breznici vrijednosti 44.587,90 €, sufinanciran iz EU fondova kroz natječaj LAG-a Prizag u iznosu od 32.418,48 €.

U 2024. godini Općina je uredila i igralište Dječjeg vrtića Pčelica u Bisagu. Projekt uređenja vrijednosti 38.690,83 € sufinancirala je Varaždinska županija u iznosu od 20.000,00 €, a Županija je donirala i zemljište za igralište.

**Mjera 2.2. Održavanje komunalne infrastrukture**

Mjera održavanja komunalne infrastrukture jedno je od najvažnijih pitanja lokalne zajednice. Održavanje komunalne infrastrukture obuhvaća tekuće i investicijsko održavanje komunalne infrastrukture, odnosno obavljanje sljedećih djelatnosti:

1. održavanje nerazvrstanih cesta,

2. održavanje javne rasvjete,

3. održavanje zelenih površina i

4. održavanje groblja.

|  |  |
| --- | --- |
| Aktivnosti | Rokovi |
| Održavanje komunalne infrastrukture i građevinskih objekata | Svibanj, 2025. (kontinuirano) |
| Održavanje cesta | Svibanj, 2025. (kontinuirano) |
| Održavanje javne rasvjete | Svibanj, 2025. (kontinuirano) |
| Održavanje javnih površina | Svibanj, 2025. (kontinuirano) |
| Održavanje ostale komunalne infrastrukture | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost(2024.) | Ostvarena vrijednost (2024.) |
| kilometri održavanih nerazvrstanih cesta | 78 | 78 | 78 |
| broj svjetiljki javne rasvjete koje se održavaju | 650 | 660 | 660 |
| ostala održavana komunalna infrastruktura u m2 | 22.200 | 22.800 | 23.300 |

Status provedbe mjere: U tijeku

Ukupna planirana sredstva 2021. - 2025. godine: 790.371,84 €

Utrošena proračunska sredstva u izvještajnom razdoblju: 173.352,06 €

U izvještajnom razdoblju Općina Breznica nastavila je s održavanjem sve komunalne infrastrukture u svojoj nadležnosti – nerazvrstanih cesta, javne rasvjete i druge komunalne infrastrukture. Radovi na održavanju se provode prema potrebi, a provode ih gospodarski subjekti s kojima je Općina sklopila ugovore za predmetne radove.

**Mjera 2.3. Uređenje naselja**

Kako bi se zaustavio proces depopulacije, potrebno je ulagati u poboljšanje i proširenje društvene infrastrukture, što uključuje održavanje, građenje, rekonstruiranje, adaptaciju i opremanje objekata razne namjene (društveni i vatrogasni domovi, igrališta, dječji vrtić, ...). Mjera uključuje i aktivnosti vezane uz rekonstrukciju i prenamjenu objekata u vlasništvu Općine koji u trenutnom stanju nisu adekvatni za korištenje.

|  |  |
| --- | --- |
| Aktivnosti | Rokovi |
| Uređenje društvenih domova | Svibanj, 2025. (kontinuirano) |
| Uređenje vrtića | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost(2024.) | Ostvarena vrijednost (2024.) |
| udio realizacije provedbe predviđenih aktivnosti - kumulativ | 10% | 50% | 48% |

Status provedbe mjere: U tijeku

Ukupna planirana sredstva 2021. - 2025. godine: 112.483,40 €

Utrošena proračunska sredstva u izvještajnom razdoblju: 29.838,25 €

U izvještajnom razdoblju Općina Breznica provela je projekt rekonstrukcije krovišta mrtvačnice u Bisagu ukupne vrijednosti 31.713,25 €, za koji je ugovoreno sufinanciranje iz fondova EU kroz natječaj LAG-a Prizag u iznosu od 29.402,27 €.

**SC3. RAST ŽIVOTNOG STANDARDA**

**Mjera 3.1. Razvoj predškolskog odgoja**

Cilj ove mjere je pomoć roditeljima u odgoju i obrazovanju djece, kao i ulaganje u kvalitetan razvoj svih pojedinaca. Ispunjenje ovih ciljeva doprinosi poboljšanju demografskog stanja Općine jer će se provedbom istih zadržati mlade obitelji. Planirana sredstva za ovu mjeru namijenjena su za održavanje i razvoj predškolskog odgoja u Dječjem vrtiću Pčelica Bisag.

Izmjenama i dopunama Provedbenog plana kao nova aktivnost pod ovom mjerom dodan je projekt izgradnje područnog vrtića u naselju Breznica.

|  |  |
| --- | --- |
| Aktivnosti | Rokovi |
| Redovna djelatnost vrtića | Svibanj, 2025. (kontinuirano) |
| Provedba predškolskog odgoja | Svibanj, 2025. (kontinuirano) |
| Izgradnja vrtića | Svibanj, 2025. |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost(2024.) | Ostvarena vrijednost (2024.) |
| ukupan broj upisane djece predškolske dobi na području Općine (kumulativ) | 75 | 75 | 69 |
| broj novoupisane djece u dječji vrtić Pčelica Bisag | 15 | 15 | 16 |
| broj novoupisane djece predškolske dobi u područni vrtić u Breznici | N/P | N/P | N/P |

Status provedbe mjere: U tijeku

Ukupna planirana sredstva 2021. - 2025. godine: 2.483.565,73 €

Utrošena proračunska sredstva u izvještajnom razdoblju: 477.528,73 €

U izvještajnom razdoblju Općina Breznica nastavila je s redovitim financiranjem rada Dječjeg vrtića Pčelica Bisag. U 2024. godini Općina je primila i 74.670,00 € sredstava za fiskalnu održivost dječjih vrtića iz državnog proračuna.

U cilju daljnjeg povećanja broja djece u vrtiću i usklađivanja s državnim pedagoškim standardima, Općina Breznica gradi novi područni vrtić u naselju Breznica. Po izradi glavnog projekta i provedenoj javnoj nabavi za izgradnju objekta u 2024. godini ukupni troškovi Projekta izgradnje područnog vrtića u Breznici procijenjeni su na 2.400.000,00 €. Projekt se sufinancira iz fondova EU kroz Poziv na dodjelu bespovratnih sredstava Ministarstva znanosti, obrazovanja i mladih u sklopu Nacionalnog plana oporavka i otpornost u iznosu od 689.946,24 €, a u 2024. godini Općina je od Ministarstva osigurala i dodatno sufinanciranje Projekta iz državnog proračuna u iznosu od 830.053,76 €. Radovi na vrtiću su započeli u listopadu 2024. godine, a u izvještajnom razdoblju za projekt su utrošena sredstva u iznosu od 257.130,64 €. Završetak radova očekuje se krajem 2025. godine.

**Mjera 3.2. Razvoj školstva**

Cilj ove mjere je ulaganje u kvalitetan razvoj svih pojedinaca i doprinos poboljšanju demografskog stanja u Općini. Sredstva za javne potrebe u području osnovnoškolskog obrazovanja odnose se na pomoći osnovnom školstvu kroz financiranje nabave bilježnica, radnih bilježnica te druge pomoći za učenike s područja Općine Breznica.

U području visokoškolskog obrazovanja Općina Breznica također redovito isplaćuje novčane potpore (stipendije) studentima.

|  |  |
| --- | --- |
| Aktivnosti | Rokovi |
| Redovna djelatnost osnovnih škola | Svibanj, 2025. (kontinuirano) |
| Stipendiranje studenata s područja Općine | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost(2024.) | Ostvarena vrijednost (2024.) |
| ukupan broj učenika osnovnih škola | 190 | 190 | 159 |
| broj stipendiranih studenata | 13 | 16 | 11 |

Status provedbe mjere: U tijeku

Ukupna planirana sredstva 2021. - 2025. godine: 129.296,15 €

Utrošena proračunska sredstva u izvještajnom razdoblju: 18.496,57 €

Općina Breznica je u izvještajnom razdoblju nastavila redovito isplaćivati stipendije studentima s područja Općine. Ukupno je u 2024. godini isplaćeno 9.600,00 € za 11 stipendija. Krajem 2024. godine povećan je i iznos stipendije na 100,00 € mjesečno.

Općina Breznica je i u novoj 2024./2025. akademskoj godini nastavila financirati besplatne bilježnice i radne bilježnice za učenike osnovnih škola s područja Općine, za što je utrošeno 5.183,77 €.

**Mjera 3.3. Unaprjeđenje sustava socijalne skrbi**

Socijalna politika koju Općina provodi ima za osnovni cilj poboljšanje položaja najugroženijeg dijela stanovništva, pri čemu se osobit prioritet daje otklanjanju i suzbijanju siromaštva i socijalne isključenosti**.** Navedenom mjerom želi se pomoći ugroženim i marginaliziranim skupinama društva, potaknuti rast nataliteta, zadržati stanovnike Općine i raditi na doseljavanju novog stanovništva.

Sredstva za javne potrebe u području socijalne skrbi odnose se na:

 1. jednokratne naknade za novorođenčad,

 2. naknade građanima i kućanstvima u novcu i

 3. ostale naknade u naravi.

|  |  |
| --- | --- |
| Aktivnosti | Rokovi |
| Dodjela subvencija, pomoći i donacija | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost(2024.) | Ostvarena vrijednost (2024.) |
| broj naknada za novorođenčad | 22 | 25 | 18 |
| broj ostalih naknada | 15 | 15 | 24 |

Status provedbe mjere: U tijeku

Ukupna planirana sredstva 2021. - 2025. godine: 104.913,68 €

Utrošena proračunska sredstva u izvještajnom razdoblju: 36.058,00 €

Općina je u izvještajnom razdoblju nastavila s davanjem naknada za novorođenu djecu, kao i ostalih socijalnih naknada za socijalno ugrožene u cilju smanjenja rizika od siromaštva i socijalne isključenosti. U izvještajnom razdoblju isplaćene su naknade u ukupnom iznosu od 36.058,00 €, od čega naknade za novorođenčad iznose 6.530,00 €, a 20.008,00 € je utrošeno na sufinanciranje usluge vanjskih vrtića za djecu s područja Općine.

**Mjera 3.4. Razvoj sporta**

Cilj ove mjere je kroz financiranje sportskih udruga pomoći udrugama u organizaciji raznih sportsko – rekreativnih sadržaja, treninga i natjecanja, kao i omogućavanje prostornih uvjeta za rad sportskih organizacija, te na taj način poticati i promicati zdrav i aktivan život.

|  |  |
| --- | --- |
| Aktivnosti | Rokovi |
| Poticanje razvoja sporta i rekreacije (financiranje aktivnosti sportskih udruga) | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost(2024.) | Ostvarena vrijednost (2024.) |
| broj sportskih klubova koji primaju subvenciju za rad | 4 | 5 | 2 |

Status provedbe mjere: U tijeku

Ukupna planirana sredstva 2021. - 2025. godine: 27.888,44 €

Utrošena proračunska sredstva u izvještajnom razdoblju: 750,00 €

U izvještajnom razdoblju Općina Breznica financirala je aktivnosti samo dvije sportske udruge koje djeluju na području Općine Breznica.

**Mjera 3.5. Razvoj udruga**

Uz sportske udruge na području Općine djeluju i dobrovoljna vatrogasna društva te udruge iz područja humanitarnih aktivnosti, kulture i lovstva. Postojeće udruge uglavnom su ovisne o proračunu te je potrebno unaprijediti njihove kapacitete. Sredstva se udrugama dodjeljuju temeljem prijave na javni poziv za financiranje programa i projekata koje provode udruge, odnosno temeljem zakona o financiranju vatrogastva i Crvenog križa. Mjera uključuje i aktivnosti za poticanje kulturnih aktivnosti je usmjerena na temeljnu značajnu povijesnu i kulturnu baštinu odnosno usmjerene očuvanju tradicije i običaja kroz ulaganja u kulturne organizacije i manifestacije. Uz suradnju s drugim udrugama civilnog društva ova mjera uključuje i suradnju s vjerskim zajednicama.

|  |  |
| --- | --- |
| Aktivnosti | Rokovi |
| Razvoj udruga (financiranje aktivnosti) | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost(2024.) | Ostvarena vrijednost (2024.) |
| broj ostalih udruga koje se financiraju | 10 | 10 | 28 |

Status provedbe mjere: U tijeku

Ukupna planirana sredstva 2021. - 2025. godine: 213.877,82 €

Utrošena proračunska sredstva u izvještajnom razdoblju: 63.476,04 €

Osim sportskih udruga Općina je u izvještajnom razdoblju nastavila s financiranjem aktivnosti i drugih udruga i organizacija civilnog društva koje djeluju na području Općine Breznica. U izvještajnom razdoblju financirala se i 21 druga udruga i organizacija civilnog društva u ukupnom iznosu od 63.476,04 €, od čega se 46.172,00 € odnosi na financiranje vatrogastva na području Općine.

**3. DOPRINOS OSTVARENJU CILJEVA JAVNIH POLITIKA**

Mjere koje Općina Breznica provodi kroz Provedbeni program doprinose provedbi razvojnih ciljeva Plana ukupnog razvoja Općine Breznica za razdoblje od 2021. – 2030. godine i Nacionalne razvojne strategije Republike Hrvatske do 2030. godine kako slijedi:

|  |  |  |
| --- | --- | --- |
| Mjera | Ciljevi iz Plana ukupnog razvoja Općine Breznica | Ciljevi iz Nacionalne razvojne strategije Republike Hrvatske |
| **1.2. Učinkovita javna uprava** | SC1. Razvoj konkurentnog i održivog gospodarstva | SC3. Učinkovito i djelotvorno pravosuđe, javna uprava i upravljanje državnom imovinom |
| Važniji ostvareni rezultati: U izvještajnom razdoblju Općina Breznica ugovorila je sufinanciranje iz fondova EU za još dva projekta u ukupnom iznosu od 59.277,24 €: projekt rekonstrukcije krovišta mrtvačnice u Bisagu i projekt izrade novog Prostornog plana uređenja Općine. Općina Breznica javila se i na šest natječaja iz nacionalnih programa, u pet od kojih je osigurano financiranje programa i projekata Općine u ukupnoj vrijednosti od 936.757,76 €. Od toga je od Ministarstva znanosti, obrazovanja i mladih osigurano još 830.053,76 € dodatnih sredstava za Projekt izgradnje područnog vrtića u Breznici. |
| **2.1. Izgradnja i rekonstrukcija komunalne infrastrukture i povećanje prometne sigurnosti** | SC2. Unaprjeđenje infrastrukturnih dijelova općine | SC1. Konkurentno i inovativno gospodarstvoSC8. Ekološka i energetska tranzicija za klimatsku neutralnostSC10. Održiva mobilnost |
| Važniji ostvareni rezultati: Općina Breznica provela je dva projekta rekonstrukcije nerazvrstanih cesta u izvještajnom razdoblju: NC Breznica – Šargači i NC Jarek Bisaški – Štefci, ukupne vrijednosti 106.634,54 €. U 2024. godini Općina je provela i sanaciju klizišta na nerazvrstanoj cesti Podvorec – Sveti Duh – Mirkovec u naselju Podvorec vrijednosti 90.475,00 €. U izvještajnom razdoblju Općina Breznica provela je i projekt rekonstrukcije sportskog igrališta u Breznici vrijednosti 44.587,90 €, te projekt uređenja igrališta Dječjeg vrtića Pčelica u Bisagu vrijednosti 38.690,83 €. |
| **2.2. Održavanje komunalne infrastrukture** | SC2. Unaprjeđenje infrastrukturnih dijelova općine | SC1. Konkurentno i inovativno gospodarstvoSC8. Ekološka i energetska tranzicija za klimatsku neutralnostSC10. Održiva mobilnost |
| Važniji ostvareni rezultati: U izvještajnom razdoblju Općina Breznica nastavila je s održavanjem sve komunalne infrastrukture u svojoj nadležnosti – nerazvrstanih cesta, javne rasvjete i druge komunalne infrastrukture. |
| **2.3. Uređenje naselja** | SC2. Unaprjeđenje infrastrukturnih dijelova općine | SC8. Ekološka i energetska tranzicija za klimatsku neutralnost |
| Važniji ostvareni rezultati: U izvještajnom razdoblju Općina Breznica provela je projekt rekonstrukcije krovišta mrtvačnice u Bisagu ukupne vrijednosti 31.713,25 €, za koji je ugovoreno sufinanciranje iz fondova EU kroz natječaj LAG-a Prizag. |
| **3.1. Razvoj predškolskog odgoja** | SC3. Rast životnog standarda | SC2. Obrazovani i zaposleni ljudi |
| Važniji ostvareni rezultati: U izvještajnom razdoblju Općina Breznica nastavila je s redovitim financiranjem rada Dječjeg vrtića Pčelica Bisag. U izvještajnom razdoblju izrađen je glavni projekt i provedena javna nabave za radove na izgradnji novog područnog dječjeg vrtića u naselju Breznica. Ukupna vrijednost Projekta izgradnje područnog vrtića u Breznici procijenjena je na 2.400.000,00 €, a uz financiranje iz EU fondova u iznosu od 689.946,24 € u 2024. godini Općina je osigurala i dodatno sufinanciranje Projekta iz državnog proračuna u iznosu od 830.053,76 €. Radovi na vrtiću su započeli u listopadu 2024. godine, a u izvještajnom razdoblju za projekt su utrošena sredstva u iznosu od 257.130,64 €. Završetak radova očekuje se krajem 2025. godine. |
| **3.2. Razvoj školstva** | SC3. Rast životnog standarda | SC2. Obrazovani i zaposleni ljudi |
| Važniji ostvareni rezultati: Općina Breznica je u izvještajnom razdoblju nastavila redovito isplaćivati stipendije studentima s područja Općine. Ukupno je u 2024. godini isplaćeno 9.600,00 € za 11 stipendija. Krajem 2024. godine povećan je i iznos stipendije na 100,00 € mjesečno. Općina Breznica je i u novoj 2024./2025. akademskoj godini nastavila financirati besplatne bilježnice i radne bilježnice za učenike osnovnih škola s područja Općine, za što je utrošeno 5.183,77 €. |
| **3.3. Unaprjeđenje sustava socijalne skrbi** | SC3. Rast životnog standarda | SC5. Zdrav, aktivan i kvalitetan život |
| Važniji ostvareni rezultati: Općina je u izvještajnom razdoblju nastavila s davanjem naknada za novorođenu djecu, kao i ostalih socijalnih naknada za socijalno ugrožene u cilju smanjenja rizika od siromaštva i socijalne isključenosti. U izvještajnom razdoblju isplaćene su naknade u ukupnom iznosu od 36.058,00 €, od čega naknade za novorođenčad iznose 6.530,00 €, a 20.008,00 € je utrošeno na sufinanciranje usluge vanjskih vrtića za djecu s područja Općine. |
| **3.4. Razvoj sporta** | SC3. Rast životnog standarda | SC5. Zdrav, aktivan i kvalitetan život |
| Važniji ostvareni rezultati: U izvještajnom razdoblju Općina Breznica financirala je aktivnosti samo dvije sportske udruge koje djeluju na području Općine Breznica. |
| **3.5. Razvoj udruga** | SC3. Rast životnog standarda | SC5. Zdrav, aktivan i kvalitetan život |
| Važniji ostvareni rezultati: Osim sportskih udruga Općina je u izvještajnom razdoblju nastavila s financiranjem aktivnosti i drugih udruga i organizacija civilnog društva koje djeluju na području Općine Breznica. U izvještajnom razdoblju financirala se i 21 druga udruga i organizacija civilnog društva u ukupnom iznosu od 63.476,04 €, od čega se 46.172,00 € odnosi na financiranje vatrogastva na području Općine. |

Popunjeni tablični predložak izvješća s podacima o napretku u provedbi mjera nalazi se u prilogu i sastavni je dio ovog Izvješća.

KLASA: 972-03/25-01/02

URBROJ: 2186-23-03-25-1

Bisag, 31.01.2025. godine

 Općinski načelnik

 Stjepan Krobot